RESOLUCIÓ de 29 de maig de 2020, del director general de Centres Docents, per la qual es fixa el calendari escolar del curs acadèmic 2020/2021. [2020/3919]
L’Ordre d’11 de juny de 1998, de la Conselleria de Cultura, Educació i Ciència, estableix els criteris generals pels quals s’ha de regir el calendari escolar per a tots els centres docents de la Comunitat Valenciana que imparteixen ensenyaments d’Educació Infantil, Educació Primària, Educació Secundària Obligatòria, Formació Professional, Batxillerat, ensenyaments artístics i ensenyaments d’idiomes. L’esmentada disposició atribueix a la Direcció General de Centres Docents la competència per a dictar la resolució en la qual es fixe el període lectiu de cada curs acadèmic.
D’altra banda, la disposició addicional cinquena de la Llei orgànica 2/2006, de 3 de maig, d’educació, estableix el nombre mínim de dies lectius que ha de comprendre el calendari escolar. En aquest còmput s’inclouran els dies dedicats a efectuar les avaluacions previstes en els articles 20.3, 21, 29 i 30 bis establits en la Llei orgànica 8/2013, de 9 de desembre, per a la millora de la qualitat educativa.
Davant de la situació excepcional de greu problema de salut pública, i una vegada declarada per l’Organització Mundial de la Salut la pandèmia internacional i emergència sanitària global ocasionada per la Covid-19, les administracions sanitàries i educatives han hagut de prendre mesures extraordinàries que permeten garantir el funcionament dels serveis públics essencials per a la ciutadania.
D’acord amb els acords subscrits per la Comunitat Valenciana en la Conferència Sectorial d’Educació, en reunió del 15 d’abril de 2020, amb data de 8 de maig s’ha publicat en el DOGV la Resolució de 4 de maig, de la Secretaria Autonòmica d’Educació i Formació Professional, per la qual s’estableixen el marc i les directrius d’actuació que cal desenvolupar durant el tercer trimestre del curs 2019-2020 i l’inici del curs 2020/2021, davant de la situació de crisi ocasionada per la Covid-19. En el seu apartat tercer, principis generals, apartat h preparar el pròxim curs 2020/2021, estableix que la data d’inici de l’activitat lectiva serà el 7 de setembre de 2020 i finalitzarà el 23 de juny de 2021 per a Educació Infantil, Primària, Secundària Obligatòria, Batxillerat i Formació Professional i que el calendari específic dels diferents ensenyaments es determinarà abans del 30 de maig de 2020.

Per això, fent ús de les competències atribuïdes per l’Ordre d’11 de juny de 1998 i d’acord amb el que s’estableix en l’article 84 del Decret 105/2019, de 5 de juliol, del Consell, pel qual s’estableix l’estructura orgànica bàsica de la Presidència i de les conselleries de la Generalitat, resolc:

U
Les activitats escolars del curs acadèmic 2020/2021 s’iniciaran i finalitzaran, en funció dels ensenyaments cursats, en les dates següents:

1. En Educació Infantil i Educació Primària s’iniciaran el 7 de setembre de 2020 i finalitzaran el 23 de juny de 2021.
2. En Educació Secundària Obligatòria i Batxillerat s’iniciaran el 7 de setembre de 2020 i finalitzaran el 23 de juny de 2021.
3. En Formació Professional Bàsica, cicles de grau mitjà i cicles de grau superior, s’iniciaran el 7 de setembre de 2020 i finalitzaran el 23 de juny de 2021.
Excepcionalment l’alumnat que curse programes formatius de qualificació bàsica iniciarà les activitats escolars el 21 de setembre de 2020 i finalitzarà el 23 de juny de 2021.
L’alumnat que curse ensenyaments de Formació Professional Bàsica de segona oportunitat iniciarà les activitats escolars el 14 de setembre de 2020 i finalitzarà el 23 de juny de 2021.
4. En formació de persones adultes començaran el 17 de setembre de 2020 i finalitzaran el 18 de juny de 2021.
5. En ensenyaments artístics de Música i Dansa, elementals i professionals, ensenyaments professionals d’Arts Plàstiques i Disseny i ensenyaments esportius de règim especial, començaran el 28 de setembre de 2020 i finalitzaran el 23 de juny de 2021.
6. En ensenyaments d’idiomes, començaran el 5 d’octubre de 2020 i finalitzaran el 30 de juny de 2021.

Dos
1. L’alumnat s’incorporarà al centre en la data indicada segons els estudis cursats. La incorporació de l’alumnat d’Educació Infantil s’efectuarà en la forma prevista en les resolucions per les quals es dicten instruccions per a l’organització i funcionament d’aquesta etapa.

2. Els ensenyaments de Formació Professional i esportius en règim semipresencial o a distància, així com en la modalitat d’oferta parcial tant en règim presencial com en semipresencial o a distància, es regiran en tota la seua oferta pel calendari establit per als cicles formatius de Formació Professional en règim presencial i modalitat d’oferta completa, això sense perjudici que quan un alumne, una vegada celebrada l’avaluació final, haja superat el cicle formatiu íntegrament s’aplique el que s’estableix en el punt 5 de l’apartat tres d’aquesta resolució.

Tres
1. En el curs escolar 2020/2021, les activitats escolars lectives de l’alumnat d’Educació Infantil i Educació Primària comportaran entre 865 i 875 períodes lectius.
2. En els dos primers cursos d’Educació Secundària Obligatòria s’impartiran entre 1045 i 1057 períodes lectius.
3. En tercer i quart curs d’Educació Secundària Obligatòria s’afegiran dos períodes lectius setmanals més als previstos en l’apartat anterior.

4. Els centres que impartisquen Batxillerat i cicles formatius de Formació Professional ajustaran les seues hores lectives al que s’estableix en els corresponents reials decrets pels quals s’aproven els respectius títols i s’estableixen els currículums vigents.
5. Els centres docents programaran les seues activitats d’avaluació de l’alumnat, segons les necessitats derivades de la seua inscripció en les proves d’accés als estudis universitaris, en el que es refereix a alumnat de segon curs del Batxillerat, de segon curs de cicles formatius de grau superior de Formació Professional, de segon curs de grau superior dels ensenyaments esportius i de segon curs dels cicles formatius de grau superior d’Arts Plàstiques i Disseny.

S’entenen incloses aquelles activitats de l’alumnat que curse simultàniament ensenyaments professionals de música o de dansa i segon curs de Batxillerat.
6. Els conservatoris i centres autoritzats de Música i de Dansa, l’Escola Superior d’Art Dramàtic, les escoles d’Arts i superiors de Disseny, les escoles oficials d’Idiomes i les escoles superiors de Ceràmica s’ajustaran al que s’estableix en la normativa que regula els seus respectius plans d’estudi.

Quatre
Els períodes de vacances d’aquest curs escolar seran els següents:

1. Vacances de Nadal: des del 23 de desembre de 2020 fins al 6 de gener de 2021, tots dos inclusivament.
2. Vacances de Pasqua: des de l’1 fins al 12 d’abril de 2021, tots dos inclusivament.

Cinc
Durant aquest curs escolar seran festius els dies següents:
9 d’octubre, Dia de la Comunitat Valenciana
12 d’octubre, Festa Nacional d’Espanya
8 de desembre, Dia de la Immaculada Concepció
19 de març, Sant Josep

Sis
Aquesta resolució es publicarà en el Diari Oficial de la Generalitat Valenciana.

Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s’indiquen a continuació:
1. El recurs de reposició s’haurà d’interposar davant del conseller d’Educació, Cultura i Esport en el termini d’un mes a comptar de l’endemà de la publicació.
2. El recurs contenciós administratiu haurà d’interposar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació.
Tot això conforme amb el que s’estableix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s’utilitze qualsevol altra via que es considere oportuna.

València, 29 de maig de 2020.– El director general de Centres Docents: José Joaquín Carrión Candel.